Alectoris chukar

Alectoris chukar 
 Descrission 
Ël Alectoris chukar (chukar) a l'é n'osél dla famija dij Fasianid, ëd forma arionda, longh 32-35 cm . A l'ha 'l dors brun ciàir, ël pét gris e la pansa giaunastra. La facia a l'é bianca, con na gorgera nèira (na strìa nèira ch'a passa an sla front, j'euj e giù për ël còl). Ij fianch a l'han dle bande rosse e nèire, e la coa a l'é castan-a . Ël bech, ij bòrd dla parpèila, le piòte a son ross viv o color coral . Ij mas-cc (510-800 g) a son legerment pì gròss dle fumele (450-680 g) e a l'han në speron pi cit . A cor an pressa e a vola mach për distanse curte, s'a l'é pressà . Sò cant a l'é 'n fòrt e rumoros "cioc-cioc-cioc-ciocar", da andova a ven sò nòm .

 Ambient 
A viv ant le zòne àride e duverte, an sle colin-e e montagne con ròche, erba bassa e busson . A l'é stansiari e as treuva a autësse ch'a van da 400 m sota 'l livel dël mar (ant la region dël Mar Mòrt) fin a 4.000 méter . A mangia na gran varietà dë smens, feuje, fruta e, da cit, dzortut inset . A fà 'l nil an na depression dël teren, rivestì d'erba o piume, e a duverta 7-21 euv, con na incobassion d'anviron 24 di .

 Distribussion 
A l'é nativ dle zòne montagnose dël Medi Orient e dl'Asia, da la Grecia e la Bulgaria fin a la Cin-a (Manciuria) . A l'é stàit antrodot 'me osél da cassa an vàire part dël mond, con popolassion stabilìe ant l'ovest djë Stat Unì, ant ël Canadà, an Cile, an Argentin-a, an Neuva Zelanda e ant j'ìsole Hawaii . A l'é considerà "Risch Minim" (LC) da l'IUCN, con na popolassion stàbil e motobin granda . A l'é l'osel nassional dël Pakistan .

 Arferiment bibliogràfich për chi a veul fé dj'arserche pì ancreuse 

 Alectoris chukar

Categorìa:Alectoris
Categorìa:Përnis